بعد المقدمة والذى منه، والذى كان أهمه وأغربه ما قاله " وعلى رأى سيدى ابو العباس المرسى صلى الله عليه وسلم،،،، النار ما بتحرقش مؤمن "، وراح بيسو بالع كرة قماش مشتعلة كانت فى الأصل قميص نوم ام باتعة، وسرقها من على حبل الغسيل، وربطها فى عود شجر كازورين ناشف، وقفل بُقّه، وصرخ صرخة طفش منها السمك اللى فى البحر الميت فى ابو قير، وراح رامى فرع الكازورين اللى مسكت فيه النار فوق خيمة من خيام الطرق الصوفية.